વડોદરા : મંગળવારે સવારે ક્રાઇમ બ્રાંચે પાડેલા દરોડામાં ખાદ્યતેલ બજારમાં નામાંકિત વિમલ, અંકુર, તિરૂપતિ, કોર્ન હેલ્થ, ગોકુલ, મહારાણી વગેરે કંપનીઓના નામે નકલી સીંગતેલ અને કપાસીયા તેલ બનાવી તેનું વેચાણ કરતી ટોળકીનો પર્દાફાશ થયો છે. ભેળસેળ કરેલા તેલના એક ડબા પર રૃા. ૩૦૦ થી રૃા. ૪૦૦ સુધીનો નફો રળતી ટોળકીના બે સાગરિતો પૈકી એકને ક્રાઇમ બ્રાંચે તેલના ૧૦૯ ડબ્બા સાથે ઝડપી પાડ્યો છે. જ્યારે ફરાર થઇ ગયેલા સૂત્રધારને વોન્ટેડ જાહેર કરી શોધખોળ હાથ ધરી છે.